Diari Oficial de la Generalitat Valenciana


Sumari del DOGV 7017, del 06-05-2013 (2013/4108)

Notificació de la sentència dictada en el procediment de divorci contenciós número 69/2012.
-------------------------------------------------------------------------------------------

### Dades del document

Número de DOGV
:   7017

Data del DOGV
:   06-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4108


Organisme emissor
:   Jutjat de Primera Instància Número 2 de Vinaròs

Tipus de document
:   Edicte

Notificació de la sentència dictada en el procediment de divorci contenciós número 69/2012.  
 [2013/4108]  
En este procediment de divorci contenciós, seguit a instàncies d'Aicha Chajy contra Fouad Arbaoui, s'ha dictat la sentència que, literalment, diu així:  
«Sentència número 24/2013  
Vinaròs, 4 de març de 2013  
Elena Zabalza Sánchez, jutgessa del Jutjat de Primera Instància i Instrucció número 2 de Vinaròs i el seu partit, he conegut estes actuacions de divorci contenciós número 69/2012, promogudes a instàncies d'Aicha Chajy, representada per la procuradora María Ángeles Bofill Fibla i defesa per la lletrada Abisag Cruella Tosca, contra Fouad Arbaoui, declarat en rebel·lia, i amb la intervenció del ministeri fiscal representat per Mara Furió Peris.  
Dispositiva  
Estime parcialment la demanda formulada per la procuradora María Ángeles Bofill Fibla, en nom i representació d'Aicha Chajy, contra Fouad Arboui, declarat en rebel·lia; declare dissolt per divorci el matrimoni d'ambdós amb tots els efectes legals inherents a esta declaració, i dispose l'adopció de les mesures següents:  
  
1. Atribuïsc a la mare, Aicha Chajy, la guarda i custòdia del fill menor.  
2. El progenitor no custodi tindrà dret a comunicar-se amb el seu fill i a tindre'l en la seua companyia els caps de setmana alterns, durant els quals l'arreplegarà el dissabte a les 09.00 hores del matí en el domicili matern, i el tornarà al mateix domicili de la mare el diumenge a les 20.00 hores.  
Quant als períodes de vacacions escolars d'estiu, Nadal i Pasqua, el xiquet romandrà la mitat d'estos períodes amb cada un dels pares, corresponent la primera mitat en els anys parells al pare i la segona a la mare, i viceversa per als anys imparells.  
3. El pare pagarà en concepte d'aliments la quantitat de 200 euros, que haurà d'ingressar dins dels cinc primers dies de cada mes en el compte bancari que a este efecte designe la progenitora, quantitat que s'actualitzarà anualment d'acord amb l'índex de preus de consum.   
4. No és procedent la concessió de la indemnització en concepte de pensió compensatòria o mútua.  
5. No escau fer condemna expressa en costes.  
Notifiqueu esta resolució a les parts d'este expedient, i feu-los saber que s'hi pot interposar un recurs d'apel·lació davant de l'Audiència Provincial de Castelló. El recurs s'interposarà davant del tribunal que haja dictat la resolució que s'impugne dins del termini de 20 dies hàbils comptador des de l'endemà de la notificació d'aquella. En la interposició del recurs, l'apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, tal com està previst en l'article 458 de la Llei d'Enjudiciament Civil, després de la reforma efectuada per la Llei 37/2011, d'octubre, de Mesures d'Agilització Processal.  
  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
Esta és la meua sentència, que dispose, mane i firme Elena Zabalza Sánchez, jutgessa del Jutjat de Primera Instància i Instrucció número 2 de Vinaròs i el seu partit. En done fe.  
Publicació. La sentència anterior va ser llegida i publicada per la jutgessa que la subscriu, mentres estava constituïda en audiència pública, el mateix dia que la va pronunciar, davant del secretari judicial. En done fe».  
I atés que el demandat, Fouad Arbaoui, es troba en parador ignorat, expedisc este edicte a fi que li valga de notificació de forma deguda.  
  
  
Vinaròs, 5 de març de 2013.- El secretari judicial: Sebastián Juan Roso Pablo.